**«Халықаралық қылмыстық құқық» пәні бойынша емтихан сұрақтары**

1-блок

1. Халықаралық қылмыстық құқықтың түсінігін беріңіз және оның кешенді сипатын негіздеңіз.

2. Халықаралық қылмыстық құқықтың қарастыратын затына (предмет) қатысты зерттеушілердің теориялық көзқарастарына талдау жасаңыз.

3. Халықаралық қылмыстық құқықтың қайнар көздерін анықтай отырып, олардың неліктен осылай анықталатынын негіздеңіз.

4. Халықаралық қылмыстық құқықтың әдістерін құқықтың жалпы теориясымен салыстырмалы түрде анықтаңыз.

5. Халықаралық қылмыстық құқықтың қағидаларының түсінігін беріңіз және қағидаларды анықтайтын халықаралық құжаттарды атаңыз.

6. Қазіргі халықаралық қылмыстық құқық және Қазақстан Республикасының қылмыстық құқығы бойынша жеке жауаптылық қағидасының мағынасын ашыңыз.

7. Халықаралық қылмыстық құқықтың ерекшелігін ескере отырып, адамның ресми мәртебесіне сілтеме жасауға болмайтындық қағидасының сипаттамасын беріңіз.

8. Халықаралық қылмыстық құқықтың кеңістіктегі және уақытындағы күші қағидасының сипаттамасын Қазақстан Республикасының қылмыстық құқығымен арақатынаста қарастырыңыз.

9. Халықаралық қылмыстық құқықтың міндеттерін 1945 жылғы 26 маусымдағы БҰҰ-ның Жарғысын қолдана отырып анықтаңыз және сипаттама беріңіз.

10. Халықаралық қылмыстық құқықтағы қылмыстардың түрлерін құқықтың осы саласының қарастыратын затымен (предмет) байланыстыра отырып қарастырыңыз.

11. Халықаралық қылмыстық құқықтағы қылмыстарды топтастырудың теориялық мәселелері.

12. Халықаралық және ұлттық қылмыстық құқықтың арақатынасы мәселесі бойынша монистикалық және дуалистік концепцияларға талдау жасаңыз.

13. Халықаралық қылмыстық құқықтың мемлекеттің ішкі құқығына әсері бойынша өзара қызметтерінің тәсілдерін анықтаңыз.

2-блок

1. Мемлкеттер мен ұйымдарды халықаралық қылмыстар бойынша жауаптылық субъектісі ретінде тану теорисына талдау жасаңыз.

2. Халықаралық құжаттың және Қазақстан Республикасының Қылмыстық кодексінің негізінде құқықтық талдау жасай отырып, агрессияның қоғамға қауіптілік дәрежесін анықтаңыз.

3. 1948 жылғы 9 желтоқсандағы геноцид қылмысының және ол үшін жазаның алдын алу туралы Конвенцияның негізгі ережелеріне сипаттама беріңіз.

4. Соғыс жүргізудің тиым салынған әдістері мен құралдарын қолдану үшін жауаптылықтың құқықтық сипаттамасын беріңіз.

5. Халықааралық құжаттардың негізінде жаппай қырып-жою қару-жарақтарын жасау және тарату үшін қылмыстық жауаптылықтың құқықтық негіздерін ашыңыз.

6. Экоцидтің құқықтық сипаттамасын беріңіз.

7. Халықаралық қылмыстық құқық бойынша жалдамалылық үшін жауаптылықтың мәселелерін қарастырыңыз.

8. Халықаралық сипаттағы қылмыстардың түсінігін беріңіз және оған халықаралық қылмыстармен жалпы салыстырмалы талдау жүргізіңіз.

9. Халықаралық сипаттағы қылмыстарды халықаралық қылмыстық құқықтың қарастыратын объектісі ретінде тану туралы мәселеге өз бағаңызды беріңіз.

10. Халықаралық органдар мен ұйымдардың халықаралық қылмыстар үшін жауаптылықты іске асыру бойынша міндеттері мен өкілеттіктерін анықтаңыз.

11. «Халықаралық қылмыстар», «халықаралық сипаттағы қылмыстар», «конвенциялық қылмыстар» және «трансұлттық қылмыстар» ұғымдарының арақатынасын ашыңыз.

12. Халықаралық сипаттағы қылмыстар ұғымы туралы теориялық көзарастарына талдау жасаңыз.

13. Белгілі бір қылмысты халықаралық сипаттағы қылмыс санатына жатқызудың негізі қандай жағдайлар болып табылады?

3-блок

1. Халықаралық қылмыстық соттың құқықтық мәртебесінің өзіне тән ерекшеліктерін негіздей отырып анықтаңыз.

2. Халықаралық қылмыстық сот бойынша Рим статутының негізгі ережелері.

3. Қылмыстылықпен күрестің аумақтың механизмдерін атап, оларға жүйелі талдау беріңіз.

4. Интерполдың қызметтеріне тарихи талдау жасап, бұл ұйымның құқықтық мәртебесін анықтаңыз.

5. 1990 жылғы 26 желтоқсандағы «Қылмыстық әділсот саласындағы өзара көмек туралы» БҰҰ Типтік шарты негізінде халықаралық қылмыстық құқықтағы экстрадиция институтының негізгі ережелерін анықтаңыз.

6. Халықаралық қылмыстар үшін әскери трибуналдардың қызметтеріне тарихи талдау жасаңыз.

7. Құлдық пен құл саудасын халықаралық сипаттағы қылмыс ретінде қарастырыңыз және құлдық мәселесі бойынша арнайы комитеттің өкілеттіктерін атаңыз.

8. Халықаралық терроризмді халықаралық сипаттағы қылмыс ретінде қарастырыңыз және халықаралық терроризм бойынша БҰҰ арнайы комитетінің өкілеттіктерін атаңыз.

9. Ядролық метериалдарды талан-тараждауды халықаралық сипаттағы қылмыс ретінде қарастырыңыз және 1980 жылғы 3 наурыздағы «Ядролық материалдарды физикалық қорғау туралы» Конвенцияның негізгі ережелерін келтіріңіз.

10. ҰҚШҰ (ОДКБ) көлемінде халықаралық сипаттағы қылмыстармен күресудің ерекшеліктері.

11. Халықаралық құқықтық құжаттардың негізінде халықаралық қылмыстық құқық бойынша қылмысқа қатысушылардың түрлерін анықтаңыз.

12. Халықаралық қылмыстық құқығының генезисі, қазіргі жағдайы және даму тенденциялары.

13. Халықаралық қылмыстық құқықтағы аяқталмаған қылмысты әрекеттердің түрлері мен сипаттамасы және олардың құқықтық салдары.